Super Mario Bros. սաունդթրեք

**Super Mario Bros. theme**, Նինթենդո կազմակերպության Սուպեր Մարիո Բրադըրս վիդեոխաղի սաունդթրեք, թողարկվել է 1985 թվականին ճապոնացի կոմպոզիտոր Կոձի Կոնդոյի կողմից։ Այն Սուպեր Մարիո Բրադըրս վիդեոխաղի համար գրված վեց մեղեդիներից մեկն է և ըստ հեղինակի՝ ամենաբարդը։ Մեղեդին գրված է ջազային կալիպսո ոճով՝ դո մաժոր տոնայնությամբ։

Խաղի սաունդթրեքը դառնալուց հետո՝ այն դարձել է դրա անբաժան մասը և հետագայում օգտագործվել է հայտնի ջրմուղագործի մասին մնացած խաղերում։ Մեղեդու ռեմիքսներն օգտագործվել են նաև այլ խաղերում, օրինակ՝ «Տետրիս» և «Նինթենդոգս» () խաղերում։

## Կոմպոզիցիա

Խաղի երաժշտական նվագակցության պատասխանատուն եղել է Կոձի Կոնդոն։ Այս մեղեդին «Սուպեր Մարիո Բրադըրս» վիդեոխաղի համար գրված մեղեդիներից ամենաերկարն է։ Սկզբում կոմպոզիտորը պլանավորել էր սահմանափակվել միայն մեկով, բայց հետո ավելացրել է ևս հինգը։ Վերջինս ասում էր, որ եթե մեղեդին չհամապատասխանի Մարիոյի թռիչքներին և վազքին, շեղի ուշադրությունը կամ ներդաշնակ չլինի հերոսի հետ, նա ուրիշ մեղեդի կգրի։ Հետաքրքիր է, որ մեղեդին գրելու համար կոմպոզիտորն օգտագործել է միայն փոքր ստեղնաշար։ Սուպեր Մարիո Բրադըրս վիդեոխաղի սաունդթրեքի սկզբնական տարբերակը հիմնված է եղել խաղի նախատիպի վրա։ Կոնդոն մեկնաբանել է այն որպես ավելի «ծույլ» և դանդաղ տարբերակ։ Այնուամենայնիվ, խաղը հետագայում ենթարկվել է փոփոխությունների, և կոմպոզիտորը հասկացել է, որ մեղեդու տվյալ տարբերակն այլևս չի համապատասխանում խաղին, այդ իսկ պատճառով վերամշակել է այն և արագացրել տեմպը։ Հարցազրույցներից մեկում կոմպոզիտորը նշել է, որ ոգեշնչվում է առօրյա գործերից։

Խաղի դիզայներ Սիգերու Միյամոտոյի հետ աշխատելիս՝ կոմպոզիտորին տրվել է ստեղծագործական ազատություն։ Միյամոտոն տրամադրել է կոմպոզիտորին այն մեղեդիների ձայնագրությունները, որոնք կցանկանար լսել խաղի մեջ, բայց առհասարակ ոչ մի հստակ բան չի պահանջել։ Ձայնագրությունների մեջ կար նաև լատինական ռիթմով գրված մեղեդի։ Երբ պարզվել է, որ մեղեդու տևողությունը չպետք է գերազանցի 100 վայրկյանը, տեմպն արագացվել է։ Խաղերի ծրագրավորողների կոնֆերանսի ժամանակ Կոնդոն նշել է, որ մեղեդին ներդաշնակ է խաղի ռիթմի հետ։ Նա ցուցադրել է ներդաշնակությունը վիդեոտեսահոլովակի միջոցով, որտեղ կերպարի գործողությունները համընկնում են երաժշտության հետ։ Կոնդոն հայտարարել է, որ չգիտի՝ կկարողանար արդյոք գրել ավելի հաջող մեղեդի թե ոչ, բայց դեմ չէր լինի փորձել։

### Կիրառությունն այլ խաղերում
Խաղի մեղեդին օգտագործվել է «Մարիո» շարքի մյուս խաղերում ևս․ դրանք են՝ «Սուպեր Մարիո Բրադըրս 2» (), «Սուպեր Մարիո Սընշայն»-ի () գաղտնի, ինչպես նաև «Սուպեր Մարիո Ուորլդ»-ի () հատուկ մակարդակումներում։ Մեղեդին հնչել է «Սուպեր Սմեշ Բրադըրս» () խաղի յուրաքանչյուր մասում, ինչպես նաև «Սուպեր Սմեշ Բրադըրս Բրաուըլ»-ում ()՝ «Գրաունդ Դեմ» () և «Գրաունդ Դեմ 2» () վերնագրով։ Կոնդոն «Գրաունդ Դեմ»-ը () կատարել է դաշնամուրով, իսկ «Գրաունդ Դեմ 2»-ի () հնչյունավորմամբ զբաղվել է Իվասակի Մասակին։ Մեղեդին կարող ենք լսել նաև «Սուպեր Մարիո Գելըքսի» () և «Սուպեր Մարիո Գելըքսի 2» () խաղերում, ինչպես նաև «Նոր Սուպեր Մարիո Բրադըրս» () և «Նոր Սուպեր Մարիո Բրադըրս Ուիի»  () խաղերի մակարդակներից մեկում։ Այն նաև հնչում է «Սուպեր Մարիո 64» () խաղի սկսվելու ժամանակ և դրա վերափոխված տարբերակում՝ «Սուպեր Մարիո 64 DS» , «Մարիո Գոլֆ» () և «Մարիո Թենիս» () խաղերում։

### Կիրառությունն այլ ոլորտներում
Մեղեդին բազմիցս օօգտագործվել է մշակութային այլ ոլորտներում։ Այն հնչում է նաև «Սուպեր Մարիո Բրադըրս․ Արքայադուստր Փիչի փրկությունը» ()  անիմե-ֆիլմում, «Մարիո սուպեր եղբայրների սուպեր շոուն» (), «Մարիո սուպեր եղբայրներ» () ֆիլմի առանձին հատվածներում, ինչպես նաև հեռուստատեսային այլ հաղորդումներում։

## Համերգային կատարումներ
Մեղեդին հնչել է բազմաթիվ համերգների՝ այդ թվում «Փլե՛յ Չիկագոյի» (), «Կոլումբիական սիմֆոնիայի», «Մարիո և Զելդա Բիգ Բենդ Լայվի» (), «Փլե՛յ Վիդեոխաղերի սիմֆոնիայի» ()  և այլ համերգների ժամանակ։

«Վիդեոխաղերի Լայվ» ()  ֆեստիվալը հեղինակը հենց Կոձի Կոնդոն է։

## Նոտագրություն
Նինթենդո կազմակերպությունը պաշտոնապես չի հրապարակել վիդեոխաղի երաժշտությունը, բայց «Սուպեր Մարիո Բրադըրս» () խաղի մեղեդու նոտաների բարձր պահանջարկը նպաստել է դրա՝ մեծ քանակությամբ ոչ շատ ճշգրիտ ինտերպրետացիաների առաջ գալուն։

«Յամահա Մյուզիք մեդիա» ()  հրատարակչությունը հրատարակել է  նոտաների երկու պաշտոնական գիրք՝ մեկը դաշնամուրային, իսկ մյուսը կիթառով նվագակացության համար, որոնց մեջ ներառված էր «Սուպեր Մարիո Բրադըրս» () խաղի մեղեդին։

2011 թվականին «Ալֆրեդ Մյուզիք» () հրատարակչությունը հրատարակել է «Սուպեր Մարիո Բրադըրս» () խաղի նոտաների երեք արտոնագրված գիրք, որոնցից յուրաքանչուրի հրատարակությունը հաստատվել է Նինթենդո կազմակերպության կողմից։

## Ծանոթագրություններ

Կատեգորիա:Երաժշտական մեմեր
Կատեգորիա:Երգեր այբբենական կարգով
Կատեգորիա:Սաունդթրեքներ